Bladkrabbeedderkopp

Bladkrabbeedderkopp (Diaea dorsata) er en av edderkoppene i gruppen krabbeedderkopper (Thomisidae). De er predatore og jakter på mindre dyr. Vanligvis sitter de stille og venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.

Utbredelse 
Bladkrabbeedderkopp er utbredt i den palearktiske sone. Den finnes i Norge, og er ganske vanlig på Sør- og Østlandet.

Utseende 
Som voksne (imago) er hunnen mellom 5 og 6 mm, mens hannen er mellom 3 og 4 mm lange (kroppens lengde). Hann og hunn ganske like av utseende. Forkroppen og beina er helt grønne hos hunnen, Bakkroppen er mønstret i lyst beige og rødbrunt. mens hannen har brunspettede kjever og bein med noen brune flekker. 

De har en kompakt todelt kropp, bakkroppen og forkroppen «overlapper» hverandre. Forkroppen er bred og flat sett ovenfra. Foran på hodet er det åtte øyne. Beina er kraftige og korte.  Hos alle krabbeedderkopper er de to fremste beina lengre enn de to bakerste beina. 

Bladkrabbeedderkopp er den eneste norske arten fra slekten Diaea, så forveksling med andre arter skulle ikke by på et problem. Men flere av artene i slekten Diaea er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Levevis 
Bladkrabbeedderkopp lever på eller i løvverket i busker og trær, bla eik og hassel, men også på bartrær. Voksne (imago) finnes på seint på våren og utover sommeren.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Diaea (tysk)
 Bergersen, Ove. 1981. Forsidedyret. (Krabbeedderkopper). Insekt-Nytt 6 (4) side 6-7
 Aakra, Kjetil. 2004. En innføring i edderkoppenes verden. Insekt-Nytt 29 (1/2) side 43

Eksterne lenker 
 
 Diaea dorsata - europspiders.com (flotte bilder)
 Krabbeedderkopper – edderkopper.net (norsk)

krabbeedderkopper
Dyr formelt beskrevet av Johann Christian Fabricius
Edderkoppdyr formelt beskrevet i 1777